[Resep] Biltong-, gekaramelliseerde uie- en bloukaas-quiches | Maroela Media
(Deur: Tania de Kock)
400 g (1 rol) blaardeeg
2 groot uie, gehalveer en gesny
100 g fyngesnyde biltong
200 g bloukaas, fyngekrummel
Voorverhit die oond tot 180 °C en spuit ’n “jumbo”-muffinpan met kleefwerende kossproei.
Rol die blaardeeg effens op ’n meelbestrooide oppervlak uit en druk sirkels wat in die muffinholtes sal pas uit die deeg. Druk die deegsirkels in die muffinholtes en voer met bakpapiersirkels. Vul die holtes met droë boontjies en bak blind vir 15 minute. Verwyder die boontjies en bakpapier en bak vir nog 5 minute. Verwyder uit die oond en hou eenkant.
Verhit die olie in ’n pan en braai die uie liggies tot deurskynend. Voeg die balsamiese asyn by en braai vir nog 5 minute. Voeg die suiker by die mengsel en roer aanhoudend tot die suiker opgelos het. Voeg ’n klein bietjie water by indien nodig. Verwyder van die hitte en hou eenkant.
Vul die deegdoppies met die biltong en gekaramelliseerde uie en strooi die pietersielie oor.
Klits die bloukaas, eiers, room, sout en peper saam. Giet die mengsel oor die biltong-en-uiemengsel.
Bak die quiches vir ongeveer 20 minute tot goudkleurig en gaar.